केंद्रीय रेल राज्य मंत्री सुरेश अंगड़ी कोरोना पॉजिटिव, कहा- संपर्क में आए लोग तुरंत कराएं जांच
केंद्रीय रेल राज्यमंत्री सुरेश अंगड़ी कोरोना संक्रमित हो गए हैं। सुरेश अंगड़ी ने ये जानकारी खुद ट्वीट करके दी है। साथ ही उन्होंने अपने संपर्क में आए लोगों को टेस्ट कराने की भी सलाह दी है।
नई दिल्ली। केंद्रीय रेल राज्यमंत्री सुरेश अंगड़ी कोरोना संक्रमित हो गए हैं। सुरेश अंगड़ी ने ये जानकारी खुद ट्वीट करके दी है। साथ ही उन्होंने अपने संपर्क में आए लोगों को टेस्ट कराने की भी सलाह दी है। सुरेश अंगड़ी ने अपने ट्वीट में लिखा, 'आज जांच में कोविड19 से संक्रमित होने की पुष्टि हुई है। मेरी स्थिति ठीक है। डॉक्टरों की सलाह ले रहा हूं। पिछले कुछ दिनों में मेरे संपर्क में आए सभी लोगों से अनुरोध करता हूं कि वे अपने स्वास्थ्य पर ध्यान दें और कोई भी लक्षण सामने आने पर जांच करवाएं।' कर्नाटक में बेलगावी निर्वाचन क्षेत्र से लोकसभा के 65 वर्षीय सदस्य ने कहा कि उनमें बीमारी के कोई लक्षण नहीं हैं।बता दें कि, देश में इन दिनों कोरोना वायरस के रोजाना रिकॉर्ड केस आ रहे हैं। देश में शुक्रवार (11 सितंबर) को 24 घंटों के दौरान कुल 96 हजार 5 सौ 51 संक्रमण के नए मामले सामने आए हैं, जबकि पिछले 24 घंटे में 1 हजार 2 सौ 9 पीड़ितों ने दम तोड़ दिया है। इससे पहले मोदी सरकार के कई मंत्री कोरोना की चपेट में आ चुके हैं। केंद्रीय गृह मंत्री अमित शाह, केंद्रीय पेट्रोलियम मंत्री धर्मेंद्र प्रधान, केंद्रीय जल शक्ति मंत्री गजेंद्र सिंह शेखावत और केंद्रीय आयुष मंत्री श्रीपद नाइक समेत कई केंद्रीय मंत्री कोरोना से संक्रमित पाए गए हैं। हालांकि, कई केंद्रीय मंत्री कोरोना संक्रमण के बाद ठीक हो चुके हैं।यूपी सरकार के मंत्री जय कुमार सिंह जैकी कोरोना वायरस संक्रमित पाए गएआज शुक्रवार (11 सितंबर) को उत्तर प्रदेश के कारागार एवं लोक सेवा प्रबंधन राज्य मंत्री जय कुमार सिंह जैकी कोविड-19 संक्रमित पाए गए हैं। जय कुमार सिंह जैकी ने ट्वीट कर कहा कि कोरोना वायरस के प्रारंभिक लक्षण दिखने पर नौ सितंबर को मैंने अपनी जांच कराई, जिसकी रिपोर्ट पॉजिटिव आई है. चिकित्सक के परामर्श के अनुसार मैंने स्वयं को घर में पृथक कर लिया है।